Document ID: /roh_data/filtered/Billingualer_Corpus_interleaved-de-rm.jsonl.gz/1405

This is a text translated from German to Rumantsch Grischun.
Regierung äussert sich kritisch zum zweiten Verordnungspaket der Agrarpolitik 2011 des Bundes

Die Bündner Regierung kritisiert in ihrer Stellungnahme einige Punkte zum zweiten Verordnungspaket zur Umsetzung der Agrarpolitik 2011 (AP 2011) des Bundes. Kernelement der AP 2011 ist der Abbau der produktgebundenen Stützung und die Umlagerung der Mittel auf Direktzahlungen. Abgelehnt wird die im zweiten Verordnungspaket enthaltene Verschiebung von flächenbezogenen zu tierbezogenen Beiträgen, da dies produktionsfördernd wirkt. Die Produktion sollte aber vielmehr vom Markt gesteuert werden.

Enttäuschung herrscht auch darüber, dass der Bund für das Jahr 2009 weniger Mittel vorsieht, als vom Parlament bewilligt wurden. Schliesslich ist die Regierung sehr besorgt um die Entwicklung des Bergackerbaus, ein 4000 Jahre altes Kulturgut in Graubünden. Mit den Bestimmungen über die tierbezogenen Beiträge droht dieser traditionelle Bergackerbau bis auf Höhen von 1600 Meter zu verschwinden. Beim Bund wird hier um eine Lösung ersucht. Ansonsten werden die Massnahmen zugunsten des Berggebiets und die Änderungen in der Verordnung über die Tierverkehr-Datenbank grundsätzlich begrüsst.

Teilrevision des Forschungsgesetzes wird begrüsst

Die Bündner Regierung unterstützt die geplante Teilrevision des Bundesgesetzes über die Forschung. Zentraler Punkt der Teilrevision ist eine zeitgemässe und umfassende Regelung der Innovationsförderung des Bundes. Gesetzlich verankert werden ferner die Aktivitäten des Bundes zur Förderung des Unternehmertums und zum Aufbau forschungsbasierter Unternehmen.

Das Gesetz ist für den Kanton Graubünden sehr wichtig, weil damit die verschiedenen im Kanton ansässigen Forschungsinstitute und Forschungsaktivitäten finanziert werden können, schreibt die Regierung in ihrer Vernehmlassungsantwort. In der sich abzeichnenden Entwicklung hin zu einer informationsbasierten Gesellschaft bestehen beste Voraussetzungen, weitere weltweit anerkannte Forschungsinstitute in Graubünden anzusiedeln. Kritisiert von der Regierung wird hingegen, dass im Forschungsgesetz ein Nachhaltigkeitsauftrag fehlt.

Aus Gemeinden und Regionen

Feldis/Veulden, Scheid, Trans, Tumegl/Tomils: Die von den Gemeinden Feldis/Veulden, Scheid, Trans und Tumegl/Tomils am 13. Dezember 2007 beschlossene Vereinbarung über den Zusammenschluss der Gemeinden zur neuen Gemeinde Tomils wird genehmigt.

Mittelschanfigg: Das neue Organisationsstatut des Schulverbandes Mittelschanfigg wird genehmigt.

Valposchiavo: Der Kanton Graubünden beteiligt sich mit 50'000 Euro als Finanz-Genossenschafter an der Polo dell'Innovazione della Valtellina Soc. Coop (Politec Sondrio). Durch das Projekt, an dem die Region Valposchiavo beteiligt ist, soll durch die grenzüberschreitende Vernetzung von Unternehmen ein reger Austausch von Know-How stattfinden und so ein Klima für Innovationen und neue Technologien entstehen.

Samedan: Die Teilrevision der Ortsplanung "Isla da Sax", "Via Retica" der Gemeinde Samedan vom 13. Dezember 2007 wird genehmigt.

Zernez: Die Teilrevision der Ortsplanung "Crastatscha Suot" der Gemeinde Zernez vom 25. Juni 2007 wird genehmigt.

Davos: Der Gemeinde Landschaft Davos wird an die Bau- und Sanierungskosten des Güterweges Wissigen Boden ein Kantonsbeitrag von maximal 278'289 Franken zugesichert.

Davos: An das Projekt "Sanierung Lawinenverbauung Schiahorn" der Gemeinde Landschaft Davos wird ein Kantonsbeitrag von 433'100 Franken zugesichert.

Val Schons: Dem Abwasserverband Val Schons wird für die bauliche und maschinelle Ergänzung der Abwasserreinigungsanlage ein Beitrag von 101'261 Franken gewährt.

Tour de Suisse: Der Organisatorin der Tour de Suisse wird die Bewilligung erteilt, die gemäss Streckenplan für die Tour de Suisse 2008 am 17. und 18. Juni 2008 vorgesehene Route im Kanton Graubünden zu befahren.

Swiss-Bike-Masters: Der Organisatorin der "Swiss-Bike-Masters" wird die Bewilligung erteilt, die gemäss Streckenplan am 19. und 20. Juli 2008 vorgesehene Route im Raum Prättigau zu befahren.

Kantonsbeiträge an verschiedene Institutionen

Kulturförderung: Die Regierung hat für die Förderung von 21 kulturellen Veranstaltungen und Werken Beiträge von insgesamt 316'500 Franken gesprochen

Stiftung Leistungssport Davos: Die Stiftung Leistungssport Davos erhält für den Aufbau des Nationalen Swiss Ski Leistungssportzentrums Ski Alpin Ost in Davos einen Beitrag von 400'000 Franken aus dem Sport-Fonds.

Bahnhoffest Chur: Das Bahnhoffest vom 23. bis 25. Mai 2008 in Chur aus Anlass der Einweihung und Neueröffnung des Bahnhofs sowie des Streckenjubiläums 150 Jahre Rheineck - Chur wird mit einem Beitrag von maximal 100'000 Franken unterstützt.

Publikation "Top-Chance Mehrsprachigkeit": Die Übersetzung und Produktion der deutschsprachigen Publikation "Top-Chance Mehrsprachigkeit" in Italienisch und Rumantsch Grischun wird mit 50'000 Franken unterstützt.

Kinderzirkus Lollypop: Der Kinderzirkus Lollypop erhält für sein Jahresprogramm 2008 einen Kantonsbeitrag in der Höhe von 45'000 Franken.

"Prosopographie Kloster St. Johann Müstair": An das Forschungsprojekt "Prosopographie Kloster St. Johann Müstair" wird ein einmaliger Beitrag von 15'000 Franken gesprochen.

Monografie über die klassische und hellenistische Keramik Eretrias: An die Kosten für die Überarbeitung des Manuskripts einer Monografie über die klassische und hellenistische Keramik Eretrias von Dr. Ingrid Metzger und für die Druckvorbereitung wird ein Beitrag von 10'000 Franken geleistet.

Verein Humanitäre Russlandhilfe: Für die 17. Hilfsmission des Vereins Humanitäre Russlandhilfe (VHR) wird ein Beitrag von 30'000 Franken gewährt.

Strassenprojekte

Die Regierung hat insgesamt 30'927'000 Franken für den Bau und die Sanierung der folgenden Strassenabschnitte bewilligt:

- A13 Nationalstrasse: Baumeisterarbeiten Ponte Rivana; Sprengarbeiten Pian San Giacomo - Malabarba; Ingenieurarbeiten Cassanawald Süd - Anschluss Nufenen; Elektroinstallationen Cassanawald

- Albulastrasse: Belagsarbeiten Alvaneu Bad - Bellaluna

- Brienzerstrasse: Belagsarbeiten Lenz - Brienz

- Calancastrasse: Baumeisterarbeiten Ponte Tiieda

- Engadinerstrasse: Bau- und Belagsarbeiten Lavin - Giarsun

- Flüelastrasse: Baumeisterarbeiten Tufflischbach - Alpenrose

- Landwasserstrasse: Baumeisterarbeiten Lawinengalerien Rotsch/Taferna

- Lugnezerstrasse: Baumeisterarbeiten Ilanz - Cumbel; Lumbrein - Vrin

- Luzisteigstrasse: Belagsarbeiten Landquart - Abzweigung Jenins

- Obersaxerstrasse: Baumeisterarbeiten Ilanz - Flond

- Ofenbergstrasse: Baumeister- und Belagsarbeiten Ova dal Sagl - Laschadura

- zur Prättigauerstrasse: Belagsarbeiten Raggalia- / Aschüelerstrasse; Baumeister- und Belagsarbeiten Lehnenbrücke

- Rechtsrheinische Oberländerstrasse: Belagsarbeiten Versam - Valendas

- Schuderserstrasse: Baumeisterarbeiten Schibabüel - Montagna, Schiers

- Valserstrasse: Baumeisterarbeiten Ilanz - Uors

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 03.04.2008

La regenza exprima sia critica davart il segund pachet d'ordinaziuns da la politica agrara federala 2011

En sia posiziun crititgescha la regenza intgins puncts dal segund pachet d'ordinaziuns per la realisaziun da la politica agrara federala 2011 (PA 2011). L'element central da la PA 2011 è la reducziun dal sustegn ch'è lià a products e la transfurmaziun dals meds finanzials en pajaments directs. Il segund pachet d'ordinaziuns prevesa da midar davent da contribuziuns che sa basan sin la surfatscha vi a contribuziuns che sa basan sin il dumber d'animals. La regenza refusa dentant questa midada, perquai che quai promova la producziun. La producziun duess percunter plitost vegnir dirigida dal martgà.

La regenza è dentant er dischillusa, perquai che la confederaziun prevesa per l'onn 2009 damain meds finanzials che quai ch'il parlament aveva concedì. La finala fa la regenza fitg gronds quitads per il svilup da l'agricultura alpina - in bain cultural ch'exista dapi 4000 onns en il Grischun. Tras las disposiziuns davart las contribuziuns che sa basan sin il dumber d'animals è l'agricultura alpina tradiziunala en privel da svanir fin sin autezzas da 1600 meters. La confederaziun vegn dumandada da porscher ina soluziun en quest connex. Uschiglio vegnan da princip beneventadas las mesiras a favur dal territori da muntogna e las midadas en l'ordinaziun concernent la banca da datas davart il traffic cun animals.

La revisiun parziala da la lescha davart la perscrutaziun vegn beneventada

La regenza grischuna sustegna la revisiun parziala planisada da la lescha federala davart la perscrutaziun. Il punct central da la revisiun parziala prevesa da reglar en moda moderna e cumplessiva la promoziun da l'innovaziun. En la lescha vegnan plinavant francadas las activitads da la confederaziun per promover il spiert d'interpresa e per stabilir interpresas che lavuran en la perscrutaziun.

La lescha saja fitg impurtanta per il chantun Grischun, perquai ch'ella permettia da finanziar ils differents instituts da perscrutaziun ch'èn domiciliads en il chantun sco er lur activitads da perscrutaziun, scriva la regenza en sia resposta da consultaziun. En il svilup che la societad fetschia actualmain en direcziun d'ina societad che sa basa sin l'infurmaziun, sajan avant maun las meglras premissas per domiciliar en il Grischun ulteriurs instituts da perscrutaziun che han ina renconuschientscha mundiala. La regenza crititgescha dentant ch'i manchia ina regulaziun davart la persistenza en la lescha davart la perscrutaziun.

Da vischnancas e da regiuns

Sched, Tràn, Tumegl, Veulden: La cunvegna che las vischnancas da Sched, da Tràn, da Tumegl e da Veulden han concludì ils 13 da december 2007 per fusiunar las vischnancas a la nova vischnanca da Tumegl, vegn approvada.

Scanvetg central: Il nov statut d'organisaziun dal consorzi da scola dal Scanvetg central vegn approvà.

Val Puschlav: Il chantun Grischun sa participescha cun 50'000 euros sco associà finanzial a la societad cooperativa dal center d'innovaziun da la Vuclina (polo dell'Innovazione della Valtellina, politec Sondrio). Tras il project, dal qual er la regiun da la Val Puschlav fa part, duai avair lieu in viv barat da know-how tras la colliaziun transcunfinala d'interpresas ed uschia sa sviluppar in clima per innovaziuns e per novas tecnologias.

Samedan: La revisiun parziala da la planisaziun locala "Isla da Sax" e "Via Retica" da la vischnanca da Samedan dals 13 da december 2007 vegn approvada.

Zernez: La revisiun parziala da la planisaziun locala "Crastatscha" da la vischnanca da Zernez dals 25 da zercladur 2007 vegn approvada.

Tavau: Per ils custs per construir e per sanar la via champestra "Wissigen Boden" vegn garantida a la vischnanca da Tavau ina contribuziun chantunala da maximalmain 278'289 francs.

Tavau: Per il project per sanar ils rempars da lavinas "Schiahorn" da la vischnanca da Tavau vegn garantida ina contribuziun chantunala da 433'100 francs.

Val Schons: Al consorzi per aua persa da la Val Schons vegn concedida ina contribuziun da 101'261 francs per cumplettar l'edifizi e las maschinas da la serenera.

Tour de Suisse: L'organisatura dal tour de Suisse survegn la permissiun d'utilisar ils 17 ed ils 18 da zercladur 2008 la ruta ch'è previsa en il chantun Grischun tenor il plan da traject per il tour de Suisse 2008.

Swiss-Bike-Masters: L'organisatura dal "Swiss-Bike-Masters" survegn la permissiun d'utilisar ils 19 ed ils 20 da fanadur 2008 la ruta ch'è previsa tenor il plan da traject en il territori dal Partenz.

Contribuziuns chantunalas a differentas instituziuns

Promoziun da la cultura: La regenza ha concedì contribuziuns da totalmain 316'500 francs per promover 21 occurrenzas ed ovras culturalas.

Fundaziun per sport da prestaziun a Tavau: Per stabilir il center naziunal per sport da prestaziun da Swiss ski, ski alpin ost, a Tavau survegn la fundaziun per sport da prestaziun a Tavau ina contribuziun da 400'000 francs or dal fond da sport.

Festa da la staziun da Cuira: Dals 23 fin ils 25 da matg 2008 ha lieu la festa da la staziun da Cuira a chaschun da l'inauguraziun e da la reavertura da la staziun sco er dal giubileum da 150 onns dal traject Rheineck - Cuira. Questa festa vegn sustegnida cun ina contribuziun da maximalmain 100'000 francs.

Publicaziun da "Top-Chance Mehrsprachigkeit": La translaziun e la producziun da la publicaziun tudestga "Top-Chance Mehrsprachigkeit" en rumantsch ed en talian vegn sustegnida cun 50'000 francs.

Circus d'uffants Lollypop: Per ses program da l'onn 2008 survegn il circus d'uffants Lollypop ina contribuziun chantunala en l'autezza da 45'000 francs.

Prosopografia da la claustra Son Jon a Müstair: Al project da perscrutaziun "Prosopografia da la claustra Son Jon a Müstair" vegn concedida ina contribuziun unica da 15'000 francs.

Monografia davart la cheramica classica e hellenistica ad Eretria: Per ils custs per repassar il manuscrit d'ina monografia da dr. Ingrid Metzger davart la cheramica classica e hellenistica ad Eretria sco er per preparar la stampa da quest manuscrit vegn pajada ina contribuziun da 10'000 francs.

Uniun d'agid umanitar per la Russia: Per la 17avla missiun d'agid da l'uniun d'agid umanitar per la Russia vegn concedida ina contribuziun da 30'000 francs.

Projects da vias

La regenza ha approvà totalmain 30'927'000 francs per construir e per sanar ils suandants trajects da vias:

- via naziunala A13: lavurs d'impressari, Ponte Rivana; lavurs da siglientar, Pian San Giacomo - Malabarba; lavurs d'inschigneria, guaud da Cassana sid - colliaziun da Nufenen; installaziuns electricas, guaud da Cassana

- via da l'Alvra: lavurs da cuvrida, Alvagni Bogn - Bellaluna

- via da Brinzauls: lavurs da cuvrida, Lantsch - Brinzauls

- via da Calanca: lavurs d'impressari, Ponte Tiieda

- via d'Engiadina: lavurs da construcziun e da cuvrida, Lavin - Giarsun

- via dal Flüela: lavurs d'impressari, Tufflischbach - Alpenrose

- via dal Landwasser: lavurs d'impressari, galarias da lavinas Rotsch/Taferna

- via da la Lumnezia: lavurs d'impressari, Glion - Cumbel; Lumbrein - Vrin

- via dal Luzisteig: lavurs da cuvrida, Landquart - spartavias per Jenins

- via da Sursaissa: lavurs d'impressari, Glion - Flond

- via dal pass dal Fuorn: lavurs d'impressari e lavurs da cuvrida, Ova dal Sagl - Laschadura

- access a la via dal Partenz: lavurs da cuvrida, via da Raggalia/Aschüel; lavurs d'impressari e lavurs da cuvrida, punt a spunda

- via sursilvana da la vart dretga dal Rain: lavurs da cuvrida, Versomi - Valendau

- via da Schuders: lavurs d'impressari, Schibabüel - Montagna, Schiers

- via da Val S. Pieder: lavurs d'impressari, Glion - Uors

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 03.04.2008